## Odluka o osnivanju Komisije za invalide u Republici Hrvatskoj

### NN 27/1992 (8.5.1992.), Odluka o osnivanju Komisije za invalide u Republici Hrvatskoj

# VLADA REPUBLIKE HRVATSKE

Na temelju članka 25. stavka 1. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91 i 9/92), Vlada Republike
Hrvatske, na sjednici održanoj 5. svibnja 1992. godine, donijela je

## ODLUKU

### o osnivanju Komisije za invalide u Republici Hrvatskoj

I.

Ovom odlukom osniva se Komisija za invalide u Republici Hrvatskoj (u
daljem tekstu: Komisija). Komisija djeluje pri Ministarstvu rada, socijalne
skrbi i obitelji.

II.

Zadatak je Komisije da prati aktivnosti organa, organizacija i pravnih
osoba koje djeluju u oblasti zaštite i rehabilitacije invalida i njihovih
obitelji te predlaže poduzimanje odgovarajućih mjera i aktivnosti u ovoj
oblasti.

III.

U ostvarivanju svojih zadataka Komisija:

1. prati probleme u svezi s rehabilitacijom i zaštitom invalida, te
pokreće inicijativu za donošenje odgovarajućih propisa i akata odnosno
za poduzimanje potrebnih mjera, posebice za invalide,domovinskog rata;

2. zalaže se za primjenu postojećih propisa o zaštiti i rehabilitaciji
invalida, a posebice u pogledu što uspješnije njihove integracije,

3. potiće odgovarajuće organe; stručne službe i ustanove da što brže
i efikasnije provode osposobljavanje invalida, posebice hrvatskih vojnih
invalida;

4. pokreće inicijativu i sudjeluje u pripremanju znanstvenih projekata
u oblasti zaštite i rehabilitacije invalida;

5: surađuje i dogovara se u pogledu fomiranja i usavršavanja stručnih
djelatnika u oblasti zaštite i rehabilitacije invalida;

6. zalaže se za stvaranje što boIjih uvjeta za rehabilitaciju i zbrinjavanje
teških invalida u porodićnim i institucionalnim uvjetima;

7. putem sredstava javnog priopćavanja obavještava javnost o svojoj
djelatnosti te prati izdavačku djelatnost na području zaštite i rehabilitacije
invalida;

8. daje stalnu podršku i surađuje s organizacijama invalida i roditelja
invalidne djece u izvršavanju njihovih programa, okupljanju i angažiranju
što većeg broja invalida i roditelja u osnovne organizacije radi,njihovog
neposrednog sudjelovanja u rješavanju vlastitih problema, a posebice radi
zadovoljavanja njihovih specifičnih potreba ovisno o vrsti i stupnju oštećenja
zdravlja;

9. surađduje s odgovarajućim činiteljima u Republici Hrvatskoj te sličnim
tijelima u drugim državama.

IV.

Komisija ima predsjednika i 10 članova.

U Komisiju imenuju odnosno delegiraju po jednog člana;

1. Ministarstvo rada, socijalne skrbi i obitelji;

2. Ministarskvo prosvjete, kulture i športa;

3. Ministarstvo zdravstva;

4. Ministarstvo obrane;

5. Ministarstvo unutarnjih poslova;

6. Savez Hrvatških vojnih invalida.

Savez organizacija invalida Hrvatske delegira u Komisiju četiri člana.

V.

Predsjednika Komisije imenuje na prijedlog Ministarstva rada, socijalne
skrbi i obitelji Vlada Republike Hrvatske.

VI.

Početkom svake godine Komisija donosi plan svoga rada kojim se utvrđuju
i nosioci pojedinih zadataka

VII.

Stručno-administrativne poslove za Komisiju obavlja Ministarstvo rada,
socijalne skrbi i obitelji.

Sredstva za rad Komisije osiguravaju se u državnom proračunu Republike
Hrvatske.

VIII.

Organizacija i način rada Komisije uređduju se poslovnikom koji donosi
Komisija.

IX.

Ova odluka stupa na snagu danom objave u "Narodnim novinama".

Klasa: 562-02/92-01/04

Urbroj : 5030104-92-2

Zagreb, 5. svibnja 1992.

Predsjednik

**dr. Franjo Gregurić, v. r.**

Odluka, NN 27/1992-656
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)